Vabilo k sodelovanju na nagradnem ustvarjalnem natečaju

**RAZNOLIKOST NAS POVEZUJE**

Spoštovane male ustvarjalke in mali ustvarjalci ter mentorji in mentorice!

V času, v katerem smo trenutno, ko smo soočeni s številnimi novostmi in izzivi, svet deluje tako, kot doslej še ni. So stvari, brez katerih si nismo predstavljali življenja, in so novosti, ki so prišle v naš vsakdan.

Zavod Zaupanje, organizator prireditev Čarobni dan, in Lidl Slovenija sta za otroke vrtcev in prve triade osnovnih šol pripravila ustvarjalni natečaj "**Raznolikost nas povezuje**". Pri otrocih bi radi spodbudili **razmišljanje o odnosih, povezovalnih in nepovezovalnih navadah, čustvih (sočutju, prijaznosti, empatiji) in življenju brez oznak.** Zato pripravljamo vsebine, ki otroke povežejo med seboj ter jih spodbudijo k pogovoru in ustvarjanju.

Ker smo trenutno za pristni osebni stik prikrajšani, je pogovor tisti, s katerim lahko veliko naredimo. Vabimo vas, da si letos skupaj z otroki prek sodobnih kanalov ogledate videoposnetek ter se o njem pogovorite, najdete primere iz vsakdanjega življenja in nato skupaj, čeprav na daljavo, ustvarjate. Lahko ustvarite risbice, miselne vzorce, pripravite video ali kakorkoli na inovativen način ustvarite končni izdelek.

Izhodiščni video posnetek je pripravila terapevtka **Leonida Mrgole**. Skupaj s soprogom **dr. Albertom Mrgoletom** sta vodilna terapevta, predavatelja ter učitelja parov in staršev v Sloveniji. V videu se je pridružila simpatična maskota Zdravko Lidl.

[https://www.youtube.com/watch?v=ptlK\_Vnm8mg](https://www.elektronskaposta.si/link.php?M=35828655&N=61173&L=86593&F=H)

Natečaj je razdeljen v dve kategoriji - v prvi kategoriji sodelujejo otroci vrtcev, v drugi kategoriji pa otroci prve triade OŠ.

**Vrtci**

Čeprav vrtci (v večini) ne delujejo, vas vseeno vabimo, da se povežete s starši otrok in skupaj na daljavo ustvarjate. Vzgojitelji boste tako v stik z otroki stopili na malo drugačen način, starši pa bodo dobili še kakšno idejo več, kaj lahko ustvarjajo z otroki in se pogovarjajo o stvareh, brez katerih si ne predstavljajo sveta.

Predlagamo, da vzgojitelji spodbudijo otroke in starše, da se poskušajo izraziti preko risbice.

**Prva triada OŠ**

Tudi otroke prve triade osnovnih šol vabimo k sodelovanju v natečaju "Raznolikost nas povezuje". Mentorji lahko otrokom na razredni uri predvajajo videoposnetek in se nato pred začetkom ustvarjanja pogovorijo o medsebojnem spoštovanju, povezovanju ter vzpostavljanju odnosov. Poudarek naj bo na pogovoru o nematerialnih stvareh, brez katerih si ne znajo predstavljati življenja. Pogovarjajo naj se o raznolikosti – da je dobro, da so različni, da jih to bogati in da se je treba med seboj spoštovati. Pri vsem skupaj spodbujamo pogovor in kreativnost.

**Cilj natečaja** je otrokom na njim razumljiv način približati temo odnosov ter pri tem spodbujati njihovo domišljijo. S tem želimo ozaveščati otroke o pomenu čustev, občutkov in spodbujati medsebojni pogovor.

Preko natečaja se **otroci naučijo prepoznavati povezovalne in nepovezovalne navade, samostojnosti in odgovornosti**. Posredno se **ozaveščajo tudi starši**, saj učitelji in vzgojitelji otroke spodbujajo k pogovoru in povezovalnem obnašanju tudi doma. Otroci lahko ustvarjajo v različnih tehnikah. Lahko naredijo miselni vzorec na to temo, kaj narišejo, napišejo pravljico ali sestavijo pesmico.

**Ideje oz. iztočnice za ustvarjanje**

* Raznolikost nas povezuje
* Vrtiljak čustev
* Odnosi so pomembni
* Povezovalne navade
* Svet brez oznak
* Brez česa si ne predstavljam sveta?

**Rok za prijavo in oddaja izdelkov**

Prijavite se lahko **do 30. 11. 2020**, tako da izpolnite spletni obrazec, ki se nahaja na
[www.carobnidan.si/ustvarjalni-natecaj](https://www.elektronskaposta.si/link.php?M=35828655&N=61173&L=86595&F=H)

Vse mentorje in mentorice prosimo, da vse izdelke (v kakršni koli obliki bodo oddani) opremijo z imenom in priimkom otroka in drugimi podatki, kot jih prikazuje **pdf predloga** [za vrtce](https://www.elektronskaposta.si/link.php?M=35828655&N=61173&L=86596&F=H) / [za šole](https://www.elektronskaposta.si/link.php?M=35828655&N=61173&L=86597&F=H).

Rok za oddajo izdelkov je **29. 1. 2021**.